recursal/SuperWikiNEXT-32B huggingface dataset:
**ম্যাক্সওয়েল ট্রেভর** একজন ভারতীয় সাইক্লিস্ট। ভারতের অন্যতম সেরা সাইক্লিস্ট হিসাবে বিবেচিত, ট্রেভর একজন জাতীয় রেকর্ডধারী, ২৫০ টিরও বেশি পদক বিজয়ী এবং এগারোবার জাতীয় ট্র্যাক চ্যাম্পিয়ন।

পটভূমি
------

একটি অ্যাংলো-ইন্ডিয়ান পরিবারে জন্মগ্রহণ করেন,[] ম্যাক্সওয়েল ট্রেভর ছয় ভাইবোনের একজন। তিনি বেশ কয়েকটি অনুষ্ঠানে ভারতের প্রতিনিধিত্বকারী একটি খেলা হিসাবে সাইকেল চালান। প্রেস্টন টুলি একজন আন্তর্জাতিক সাইক্লিস্টের দ্বারা অনুপ্রাণিত হওয়ার পাশাপাশি, খেলাধুলায় ট্রেভরের আগ্রহ তার বড় ভাই, গ্লেন, যিনি ১৯৭০-এর দশকে একজন আন্তর্জাতিক সাইক্লিস্টও ছিলেন তার দ্বারা উদ্দীপিত হয়েছিল। প্রতিদিন ৮-১০ ঘন্টা প্রশিক্ষণের সাথে ট্রেভরকে মমতাজ আহমেদ, একজন রাষ্ট্রীয়-স্তরের প্রশিক্ষক দ্বারা প্রশিক্ষিত করা হয়েছিল, যিনি অবশেষে মার্কিন যুক্তরাষ্ট্রে চলে যান। তার স্ত্রী ও তিন সন্তান রয়েছে। তার একটি সন্তান, যাকে তিনি প্রশিক্ষণ দিয়েছিলেন, জুনিয়র জাতীয় শিরোপা জিতেছে এবং দক্ষিণ অঞ্চল চ্যাম্পিয়নশিপে তৃতীয় স্থান অর্জন করেছে।

১৯৮০ সালে প্রতিযোগিতামূলক সাইক্লিংয়ে ট্রেভর এর অভিযান শুরু হয়। সে বছর, তিনি জুনিয়র এবং সিনিয়র জাতীয় শিরোপা জিতেছিলেন। তিনি এশিয়ান গেমস, দিল্লি (১৯৮২) এবং সিউল (১৯৮২), এশিয়ান সাইক্লিং চ্যাম্পিয়নশিপ, ওয়ার্ল্ড চ্যাম্পিয়নশিপ এবং ফ্রেন্ডশিপ গেমসে ভারতের প্রতিনিধিত্ব করতে গিয়েছিলেন।

খেলা থেকে অবসর নেওয়ার পর, ট্রেভর অন্ধ্রপ্রদেশ সাইক্লিং দলের কোচ এবং রাজ্যের সাইক্লিং অ্যাসোসিয়েশনের সেক্রেটারি হিসেবে দায়িত্ব পালন করেন।  তিনি অ্যাংলো-ইন্ডিয়ান সংস্কৃতির প্রচার এবং 'সাইকেল টু ওয়ার্ক'-এর মতো সামাজিক প্রচারাভিযানেও অংশগ্রহণ করেছিলেন।  তরুণ সাইক্লিস্টদের দ্বারা অনুসরণ করার পর, ট্রেভর কোচিং শুরু করেন এবং নিজের একাডেমি শুরু করার পরিকল্পনা করেন।

তথ্যসূত্র
---------

1. ↑  Koshie, Nihal (১৮ নভেম্বর ২০০৫)। "Tour de Ghat is about more than a bike too"। *Daily News and Analysis*। সংগ্রহের তারিখ ৯ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Gupta, Abhijit Sen (২৫ নভেম্বর ২০০৪)। "Declining interest"। *The Hindu*। ৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
3. 1 2  Akki, Dinesh (১৮ নভেম্বর ২০০৩)। "Pedal power"। *The Hindu*। ৭ নভেম্বর ২০০৪ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
4. 1 2  "Pedal-ling hope"। *Deccan Chronicle*। ২৭ ফেব্রুয়ারি ২০১৩।
5. ↑  Gupta, Abhijit Sen (২১ ডিসেম্বর ২০০২)। "Nijappa gives AP its first gold"। *The Hindu*। ৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
6. ↑  "Mountain bike National meet from tomorrow"। *The Hindu*। ২০ জুলাই ২০০৫। ৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
7. ↑  "Chief Minister promises houses for poor Anglo-Indians in 4 years"। *The Hindu*। ৩ আগস্ট ২০০৫। ৩০ মে ২০০৬ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
8. ↑  "World Environment Day 2013 Celebrations by APIIC and Hyderabad Bike Club"। *India Noon*। সংগ্রহের তারিখ ৯ সেপ্টেম্বর ২০১৩।
**আন্তর্জাতিক পুনর্গঠন ও উন্নয়ন ব্যাংক** (ইংরেজি: International Bank for Reconstruction and Development; সংক্ষেপে: আইবিআরডি) দারিদ্র্য দূরীকরণ ও উন্নয়ন সহযোগী হিসেবে বিশ্বের দরিদ্র্য ও উন্নয়নশীল দেশ সমূহকে ঋণ, আর্থিক ও উন্নয়ন বিষয়ে পরামর্শ, আর্থিক ঝুঁকি ব্যবস্থাপনা ইত্যাদি বিষয়ে সহায়তা প্রদান করে থাকে। এটি বিশ্বব্যাংক গ্রুপ রচনাকারী পাঁচটি অঙ্গপ্রতিষ্ঠানের মধ্যে প্রথম।

বিশ্ব ব্যাংক কর্তৃক পরিচালিত এই আর্থিক প্রতিষ্ঠানটি বিশ্বের সবচেয়ে বড় উন্নয়ন ব্যাংক। আইবিআরডি বিশ্বব্যাংক গ্রুপের প্রধান সংস্থা। বিশ্ব ব্যাংক বলতে মূলত আইবিআরডি-কেই বুঝানো হয়। তবে সামগ্রিকভাবে আইবিআরডি এবং আইডিএ (আন্তর্জাতিক উন্নয়ন সংস্থা) এর সমন্বয়ে বিশ্ব ব্যাংক গঠিত।

ইতিহাস
------

১৯৪৪ সালের ব্রেটনউডস সম্মেলনের মাধ্যমে আইবিআরডি এর আত্মপ্রকাশ ঘটে। তবে আনুষ্ঠানিকভাবে ১৯৪৬ সালের জুন মাসে এর কার্যক্রম শুরু হয়। এটি জাতিসংঘের বিশেষ সংস্থার মর্যাদা লাভ করে ১৫ নভেম্বর ১৯৪৭ সালে। 

আইবিআরডি পরিচালিত হয় বিশ্বব্যাংকের বোর্ড অব গভর্নরসের দ্বারা। আইবিআরডি ১৯৫৯ সাল থেকে ঋণ প্রদানের ক্ষেত্রে ট্রিপল-এ রেটিং পদ্ধতি অবলম্বন করে আসছে। বাংলাদেশ ১৯৭২ সালের ১৭ আগস্ট আইবিআরডি এর সদস্যপদ লাভ করে। আইবিআরডি ১৯৭৮ সাল থেকে প্রতিবছর ‘বিশ্ব উন্নয়ন প্রতিবেদন’ (WDR) প্রকাশ করে থাকে।

আরও দেখুন
---------

* বিশ্ব ব্যাংক
* বিশ্ব ব্যাংক গোষ্ঠী
* আন্তর্জাতিক উন্নয়ন সংস্থা
* ইন্টারন্যাশনাল ফাইন্যান্স কর্পোরেশন
* বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত

তথ্যসূত্র
---------

1. ↑  "Headquarters"। *worldbank.org*। সংগ্রহের তারিখ ২০২৩-০৮-৩১।
2. ↑  "Member States"। *worldbank.org*। সংগ্রহের তারিখ ২০২৩-০৮-৩১।
3. ↑  "World Bank Group Members"। *www.worldbank.org*। সংগ্রহের তারিখ ২০২৩-০৮-৩১।
4. ↑  "History"। *worldbank.org*। সংগ্রহের তারিখ ২০২৩-০৮-৩১।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**গাজী আলিমুদ্দিন মান্নান** (১৯৩০ - ১৯৯০; **জি এ মান্নান** নামে বেশি পরিচিত) ছিলেন একজন বাংলাদেশী নৃত্যশিল্পী ও নৃত্য পরিচালক। তিনি ছিলেন বুলবুল ললিতকলা একাডেমির নৃত্য শিক্ষক এবং নিক্কণ ললিতকলা একাডেমির প্রতিষ্ঠাতা। নৃত্যকলায় অবদানের জন্য বাংলাদেশ সরকার তাকে ১৯৮২ সালে দেশের সর্বোচ্চ বেসামরিক পুরস্কার একুশে পদকে ভূষিত করে।

প্রারম্ভিক জীবন
---------------

মান্নান ১৯৩০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লায় জন্মগ্রহণ করেন। তার প্রকৃত নাম গাজী আলিমুদ্দিন মান্নান। কুমিল্লার আরেক নৃত্যশিল্পী ও নৃত্য পরিচালক শান্তিবর্ধন তাকে মুম্বই যাওয়ার আহ্বান জানান। মান্নান সেখানে শান্তিবর্ধনের নিকট নৃত্যকলায় দক্ষতা অর্জন করেন এবং শান্তিবর্ধনের লিটল বেলে গ্রুপে সদস্য হন। মুম্বইয়ে তিনি 'মনীষকুমার' নামে পরিচিত ছিলেন।

কর্মজীবন
--------

পঞ্চাশের দশকের শেষে মান্নান মুম্বই থেকে ঢাকা ফিরে আসেন এবং ছদ্মনাম ত্যাগ করে আসল নামে আবির্ভূত হন। ১৯৫৮ সালে বুলবুল ললিতকলা একাডেমির (বাফা) নৃত্য শিক্ষক অজিত সান্ন্যাল তার নিজ গ্রাম পশ্চিমবঙ্গের বর্ধমানে ফিরে গেলে তার স্থলে মান্নান নতুন শিক্ষক হিসেবে যোগদান করেন। বাফায় যোগ দেওয়ার পর পল্লীকবি জসীম উদ্‌দীনের কাব্যগ্রন্থ *নকশী কাঁথার মাঠ* নৃত্যনাট্য মঞ্চস্থ করেন। এই নৃত্যনাট্যের গ্রন্থনা ও মূল পরিকল্পনায় ছিলেন কেএম মুজতবা, সঙ্গীত পরিচালনা করেন ওস্তাদ খাদেম হোসেন খান, এবং গানে কণ্ঠ দেন বেদারউদ্দিন আহমদ ও নীনা হামিদ। এ নৃত্যনাট্যে মান্নান রূপাই চরিত্রে এবং রাহিজা খানম ঝুনু সাজু চরিত্রে অংশ করেন।

জি এ মান্নানের খ্যাতি ছড়িয়ে পড়লে তিনি বুলবুল ললিতকলা একাডেমি থেকে বের হয়ে ঢাকার শান্তিনগরে নিক্কণ ললিতকলা একাডেমি প্রতিষ্ঠা করেন। পরবর্তীতে তিনি পাকিস্তান ইন্টারন্যাশনাল এয়ারলাইনস (পি.আই.এ)-এর পারফর্মিং আর্টস একাডেমিতে নৃত্য পরিচালক পদে যোগদান করেন। বাংলাদেশের স্বাধীনতার পর তিনি বাংলাদেশ পারফর্মিং আর্টস একাডেমিতে এবং পরে বাংলাদেশ শিল্পকলা একাডেমিতে নৃত্য পরিচালকের দায়িত্ব পালন করেন। পাশাপাশি তিনি *আসিয়া* (১৯৬০), *নয়ন তারা* (১৯৬৭), *দি রেইন* (১৯৭৬), *লাল সবুজের পালা* (১৯৮১) চলচ্চিত্রে নৃত্য পরিচালনা করেন।

মৃত্যু
------

মান্নান ১৯৯০ সালের ১ মার্চ ঢাকায় মৃত্যুবরণ করেন।

সম্মাননা
--------

* নৃত্যকলায় অবদানের জন্য একুশে পদক, ১৯৮২।

আরও দেখুন
---------

* বুলবুল চৌধুরী

তথ্যসূত্র
---------

1. 1 2 3 4 5  হক, আমানুল। "মান্নান, জি এ"। *বাংলাপিডিয়া*। সংগ্রহের তারিখ ২১ জুলাই ২০১৭।
2. ↑  "নাচ শিখতে হলে কঠোর পরিশ্রম ও নিয়মিত চর্চা করতে হবে"। *বাংলাদেশ প্রতিদিন*। ৩০ জুন ২০১৭। সংগ্রহের তারিখ ২১ জুলাই ২০১৭।
3. ↑  "Profile of an accomplished dancer"। *দ্য ডেইলি স্টার*। ১ এপ্রিল ২০১০। সংগ্রহের তারিখ ২১ জুলাই ২০১৭।

বহিঃসংযোগ
---------

* বাংলাপিডিয়ায় মান্নান, জি এ
* ইন্টারনেট মুভি ডেটাবেজে জি এ মান্নান (ইংরেজি)

| * দে
* স
একুশে পদক বিজয়ী ১৯৮২ |
| --- |
| ভাষা ও সাহিত্য | 
* সৈয়দ আলী আহসান
* আবুল হাসান
* তালিম হোসেন

 |  |
| শিক্ষা | 
* আবদুল হাকিম খান বাহাদুর

 |
| শিল্পকলা | 
* এস এম সুলতান (চিত্রকলা)
* ওস্তাদ ফুল মোহাম্মদ (সঙ্গীত)
* গাজী আলিমুদ্দিন মান্নান (নৃত্যকলা)

 |
| সাংবাদিকতা | 
* সানাউল্লাহ নূরী

 |
| 
একুশে পদক বিজয়ী
১৯৭৭
১৯৭৮
১৯৭৯
১৯৮০
১৯৮১
**১৯৮২** 
১৯৮৩
১৯৮৪
১৯৮৫
১৯৮৬
১৯৮৭
 |
**মাসুম খান** ছিলেন পূর্ববঙ্গের জমিদার। তিনি ভাটি অঞ্চলের অধিপতি মুসা খান মসনদ-ই-আলার পুত্র ও উত্তরাধিকারী।

উত্তরাধিকার
-----------

মুসা খানের পতন ও মুঘলদের নিকট আত্মসমর্পণের জাহাঙ্গীরনগরে তার পরিবারসহ মুঘল সুবাহদারের লোকদের কড়া নজরদারির মধ্য থাকেন। এসময় মাসুম খানের বয়স ছিল মাত্র সাত বছর। মুঘল সুবাহদার ইবরাহিম খান ফতেহ জঙ্গ এর উদার ও সমঝোতা নীতির ফলে মুসা খান ১৬১৮ খ্রিস্টাব্দে বাংলার অন্যান্য জমিদারসহ বন্দি দশা থেকে মুক্তিলাভ করেন। ১৬২৩ খ্রিস্টাব্দের এপ্রিল মাসে মুসা খানের মৃত্যুর পর ইবরাহিম খান ফতেহ জঙ্গ তাঁর জ্যেষ্ঠপুত্র মাসুম খানকে পিতার জমিদারির উত্তরাধিকারী মনোনীত করেন।

রাজত্ব
------

মাসুম খান ছিলেন মুঘলদের প্রতি অনুগত জমিদার। মুঘল বাহিনী কর্তৃক হুগলি অবরোধকালে (১৬৩২) মাসুম খান এক বিশাল নৌবহরের অধিনায়ক হিসেবে পর্তুগিজদের বিরুদ্ধে যুদ্ধ পরিচালনা করেন। হুগলি অবরোধের সময় তিনি তার বিশাল নৌবহর নিয়ে শ্রীপুর থেকে সাংক্রাইলের (কলকাতা থেকে ১৬ কিলোমিটার দক্ষিণে) উদ্দেশ্যে রওনা হন। রণ কৌশল হিসবে গঙ্গার প্রবেশমুখ বন্ধ করে দেন। গঙ্গা নদীর অপেক্ষাকৃত কম প্রশস্ত অংশে তিনি তাঁর নৌবহর মোতায়েন করে গঙ্গার উপর কার্যত একটি নৌসেতু গড়ে তোলেন। ১৬৩৬ খ্রিস্টাব্দে মুঘলদের আসাম অভিযানে অংশগ্রহণকারী সেনাপতিদের মধ্যে মাসুম খান অন্যতম ছিলেন। আব্দুল হামিদ লাহোরি রচিত পাদশাহনামা বা বাদশাহনামা গ্রন্থে বর্ণিত সমরনায়কদের তালিকায় মাসুম খানের নাম রয়েছে।

তথ্যসূত্র
---------

1. 1 2  মুয়ায্‌যম হুসায়ন খান (২০১২)। "মাসুম খান"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২০১৯-১২-০৮।
2. ↑  করিম, আবদুল। "বাদশাহনামা"। *বাংলাপিডিয়া*। সংগ্রহের তারিখ ২০১৯-১২-০৮।
3. ↑  *The history of Bengal.*। Majumdar, R. C. (Ramesh Chandra), 1888-1980,, Sarkar, Jadunath, Sir, 1870-1958,। Delhi। আইএসবিএন 978-93-86223-46-3। ওসিএলসি 985308774।
4. ↑  Karim, Abdul (১৯৯৫)। *History of Bengal: The reigns of Shah Jahan and Aurangzib* (ইংরেজি ভাষায়)। Institute of Bangladesh Studies, University of Rajshahi।
5. ↑  *Badshahnamah of Lahore, Index of names of persons and geographical locations* (ইংরেজি ভাষায়)।
***দ্য ট্যুরিস্ট*** ([*The Tourist*] ত্রুটি: {{Lang-xx}}: text has italic markup (সাহায্য)) হচ্ছে ২০১০ সালে মুক্তিপ্রাপ্ত একটি থ্রিলার চলচ্চিত্র। ফ্লোরিয়ান হেঙ্কেল ভন ডানের্সমার্ক পরিচালিত এই চলচ্চিত্রের মূল ভূমিকায় অভিনয় করেছেন জনি ডেপ ও অ্যাঞ্জেলিনা জোলি। চলচ্চিত্রটি মূলত ২০০৫ সালে মুক্তিপ্রাপ্ত ফরাসি চলচ্চিত্র *অ্যান্থনি জিমার*-এর পুনঃনির্মাণ।

কাহিনীসংক্ষেপ
-------------

এলিস (অ্যাঞ্জেলিনা জোলি) নামের প্যারিস ভ্রমণরত একজন নারীকে স্কটল্যান্ড ইয়ার্ডের কিছু গোয়েন্দা অনুসরণ করা শুরু করে। পরবর্তীতে একটি ক্যাফেতে অবস্থান করার সময় তার কাছে, প্রাক্তন প্রেমিকা আলেকজান্ডার পিয়ার্সের কাছে থেকে একটি চিঠি আসে। চিঠিতে তাকে ইতালির ভেনিসের উদ্দেশ্যে একটি নির্দিষ্ট ট্রেনে যাত্রা করতে বলে। চিঠিতে দেওয়া নির্দেশনায় আরও বলা হয়ে যে, যাত্রাপথে পুলিশের ঝামেলা থেকে বাঁচতে সে যেনো কোনো ছেলেকে সাথে রাখে, এবং পুলিশ প্রশ্ন করলে তাকে আলেকজান্ডার পিয়ার্স হিসেবে পরিচয় করিয়ে দেয়। এদিকে পুলিশের সাথে সংশ্লিষ্ট নয়, এমন একজন অদ্ভুত ব্যক্তি এলিসকে অনুসরণ করা শুরু করে। চিঠি পাওয়ার পর এলিস ভেনিসে যাওয়ার সিদ্ধান্ত নেয়। সে চিঠিটি পুড়িয়ে ফেলে ও ট্রেন যাত্রা শুরু করে।

ট্রেনে এলিসের সহযাত্রী হয় ফ্র্যাংক (জনি ডেপ)। ফ্যাংক একজন মার্কিন পর্যটক, এবং সে গোয়ান্দা উপন্যাস পড়তে পছন্দ করে। এলিসকে দেখা মাত্রই ফ্র্যাংক তার প্রতি আকৃষ্ট হয়। ভেনিসে এসে রেলভ্রমণ শেষ হলে তারা দুজনে এলিসের হোটেলের যাবার জন্য একটি নৌকা ভাড়া করে। রাতের খাবারের সময় এলিস ফ্র্যাংকে অন্য একটি মানুষের প্রতি তার ভালোবাসার আকর্ষণের কথা ব্যক্ত করে। ধারণা করা হয় সেই ব্যক্তিটি হচ্ছে আলেকজান্ডার পিয়ার্স। দুজন ব্যাপারটিকে সহজভাবে নিতে পরস্পরকে চুমু খায়, এবং এই দৃশ্যটি দেখে ফেলে এলিসকে অনুসরণ করা সেই অদ্ভুত ব্যক্তিটি।

পরের দিন, ফ্র্যাংক ঘুম থেকে উঠে দেখতে পায় যে, এলিস চলে গেছে। কিছু মানুষ হোটেল রুমে আসে তাদেরকে ধরার জন্য, কিন্তু ফ্র্যাংক পালিয়ে যায়। পরবর্তীতে ফ্র্যাং ইতালীয় পুলিশের কাছে ধরা পড়ে। সহমর্মী একজন গোয়েন্দা পুলিশকে ফ্র্যাংক সবকিছু খুলে বলে, এবং এও বলে যে, সে জানে না কেনো ঐ লোকগুলো তাকে ধরতে এসেছিলো। পরবর্তীতে সেই গোয়েন্দা পুলিশটি এলিসের হোটেল রুমে আক্রমণকৃত ঐ লোকগুলোকে ধরার উদ্দেশ্যে ফ্রাংককে জেল থেকে মুক্ত করে।

কুশিলব
------

* জনি ডেপ — ফ্যাংক টুপেলো/আলেকজান্ডার পিয়ার্স
* অ্যাঞ্জেলিনা জোলি — এলিস ক্লিফটন-ওয়ার্ড
* পল বেটানি — ইন্সপেক্টর জন অ্যাচিসন
* টিমোথি ডালটন — চিফ ইন্সপেক্টর জোন্স
* স্টিভেজ বার্কফ — রেজিনাল্ড শ
* রাফাস সিউয়েল — একজন ইংরেজি ব্যক্তি
* ক্রিস্টিয়ান দি সিকা — কর্নেল লোম্বার্ডি
* আলেসিও বোনি — সার্জেন্ড সেরাটো

তথ্যসূত্র
---------

1. ↑  Fritz, Ben (২০১০-১২-০৯)। "Movie Projector: New 'Narnia' looks solid, 'Tourist' will struggle as Christmas movie season begins"। *Los Angeles Times*। Tribune Company। সংগ্রহের তারিখ ২০১০-১২-০৯।
2. ↑  "The Tourist(2010)"। *Box Office Mojo*। Amazon.com। সংগ্রহের তারিখ ২০১০-১১-০৯।
**মীর্জা মোহাম্মদ ইউসুফ আলি** (১৮৫৮-১৯২০) ছিলেন ব্রিটিশ ভারতের একজন বাঙালি সাহিত্যিক ও সমাজসংস্কারক।

প্রারম্ভিক জীবন
---------------

মীর্জা মুহাম্মদ ইউসুফ আলি ১৮৫৮ সালে রাজশাহীর দুর্গাপুর উপজেলার আলিয়াবাদ গ্রামে জন্মগ্রহণ করেন। তিনি শ্রীধর মধ্যবঙ্গ বিদ্যালয় এবং এরপর রাজশাহী নর্মাল স্কুলে পড়াশোনা করেছেন। স্কুলের ত্রৈমাসিক পরীক্ষায় তিনি কৃতিত্বের সাথে উত্তীর্ণ হয়েছিলেন। তবে এরপর নিয়মিত ছাত্র হিসেবে পড়তে সক্ষম না হওয়ায় তিনি প্রাইভেট পরীক্ষা দিয়ে ১৮৮৭ সালে এন্ট্রান্স পাস করেন। ১৮৯১ সালে তিনি এফ.এ. পরীক্ষায় অকৃতকার্য‌ হওয়ার পর আর প্রাতিষ্ঠানিকভাবে পড়াশোনা করতে পারেননি। বাংলা ও ইংরেজির পাশাপাশি নিজ চেষ্টায় তিনি আরবি, ফারসি ও উর্দু ভাষা রপ্ত করেছিলেন।

কর্মজীবন
--------

কর্মজীবনের শুরুতে তিনি কুচবিহারের একটি বাংলা বিদ্যালয়ে শিক্ষকতা করেছেন। এরপর তিনি রাজশাহীর লোকনাথ স্কুল ও রংপুরের সরকারি নর্মাল স্কুলে শিক্ষকতা (১৮৮১-৯৩) করেছেন। এছাড়া তিনি স্কুল পরিদর্শক এবং সাব রেজিস্ট্রার হিসেবেও চাকরি (১৮৯৩-১৯১৭) করেছেন। ১৯১৭ সালে তিনি অবসর নেন।

সমাজ সংস্কার
------------

অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।

সাহিত্য
-------

১৮৯১ সালে তার প্রথম গ্রন্থ *দুগ্ধসরোবর* প্রকাশিত হয়। ১৮৯৫ সালে তিনি ইমাম গাজ্জালির *কিমিয়ায়ে সাআদাত* গ্রন্থ *সৌভাগ্যস্পর্শমণি* নামে বঙ্গানুবাদ করেছেন।

মৃত্যু
------

মীর্জা মুহাম্মদ ইউসুফ আলি ১৯২০ সালের ৩০ মে মৃত্যুবরণ করেন।

তথ্যসূত্র
---------

1. 1 2 3 4 5 6  মীর্জা মুহাম্মদ ইউসুফ আলি, বাংলাপিডিয়া
আন্তর্জাতিক শুদ্ধ ভক্তিযোগ সমিতি ( ইংরেজিতে ইন্টারন্যাশনাল পিওর ভক্তি যোগ সোসাইটি - আইপিবিওয়াইএস ) এটি একটি ভক্তি যোগের আন্তর্জাতিক সোসাইটি নামে পরিচিত। ২০০৪ সালে ভক্তিবেদান্ত নারায়ণ গোস্বামী দ্বারা প্রতিষ্ঠিত বৈষ্ণব ধর্মীয় সংগঠন।গৌড়ীয় বৈষ্ণবমত প্রচার এবং সারা পৃথিবীতে ভক্তি যোগ অনুশীলন করার উদ্দেশ্যে এর প্রতিষ্ঠা করা হয়।

প্রতিষ্ঠা
---------

সংগঠনের মুখ্য মন্দিরগুলির মধ্যে একটি মোচবি (নবদ্ব‌ীপ, পশ্চিমবঙ্গ, ভারত)
এই সংগঠনের মুখ্য মন্দিরগুলির মধ্যে একটি মোচবি (নবদ্ব‌ীপ, পশ্চিমবঙ্গ, ভারত)।
২০০৪ সাল পর্যন্ত ভক্তিবেদান্ত নারায়ণ গোস্বামীদের অনুসারীরা কলকাতার ভক্তি প্রজ্ঞান কেশব গোস্বামী প্রতিষ্ঠিত ধর্মীয় প্রতিষ্ঠান শ্রী গৌড়ীয় বেদান্ত সমিতির অংশীদার ছিল। পরবর্তীকালে ভক্তিবেদান্ত নারায়ণ গোস্বামী শ্রী গৌড়ীয় বেদান্ত কমিটির কার্যক্রম সম্পর্কিত তার কর্তৃত্ব ত্যাগ করেন এবং নিজের আন্তর্জাতিক সমাজ "ভক্তি" (পরবর্তীতে "আন্তর্জাতিক ভক্তি যোগব্যায়ামের আন্তর্জাতিক সমাজ" নামে পরিচিত) তৈরি করেন।

প্রচার এবং দাতব্য কার্যক্রম
---------------------------

ভক্তিবেদান্ত নারায়ণ গোস্বামী বিশ্বের প্রায় ৩০ বার গৌড়ীয় বৈষ্ণববাদ প্রচার করেছিলেন।তিনি ধর্মগ্রন্থগুলি সক্রিয়ভাবে অনুবাদ করেছিলেন এবং তার মন্তব্য, বক্তৃতা ও কথোপকথনে তাদের সারাংশ প্রকাশ করেছিলেন। ভক্তিবেদান্ত নারায়ণ গোস্বামীর রচনাগুলির ৫০ টির বেশি ভলিউম, যা বিশ্বের অনেক ভাষায় পাওয়া যায়। যেমন- ইংরেজি, জার্মান, ফ্রেঞ্চ, স্প্যানিশ, রাশিয়ান, লিথুয়ানিয়ান, চীনা এবং অন্যান্য।
বর্ত‌মানে মোচবি (MOCHBI) প্রধানত ভেকটিভেন্টা নারায়ণ গোস্বামীর বক্তৃতা এবং অনুবাদ করা বই প্রকাশ করে। মিশনারি কার্যকলাপের প্রধান অংশ হল পূজা ,সেবা, গৌড়ীয় বৈষ্ণব ধর্মগ্রন্থগুলির যৌথ অধ্যয়ন, বই বিতরণ, হরেক কৃষ্ণমন্ত্র গাওয়া এবং রাস্তায় জনসাধারণের সাথে বক্তৃতাগুলি নিয়ে আলোচনা।
মোচবি এর দাতব্য ক্রিয়াকলাপের একটি হল দরিদ্রদের জন্য গৌড়ীয়-বৈষ্ণব ছুটির দিনে বিনামূল্যে, পবিত্র নিরামিষভোজী খাবার (প্রসাদ) বিতরণ করা হয়। ভক্তিবেদান্ত নারায়ণ গোস্বামী এর অনুসারীগণের মতে, জন্মাষ্টমীতে কেশবজী গৌড়ীয় মঠে ৫০,০০০ এরও বেশি খাবার বিনামূল্যে বিতরণ করা হয়। চৈতন্যদেবের সম্মানে অনুষ্ঠিত দশ দিনের বার্ষিক গৌর পূর্ণিমা উৎসবের সময় ৫০০,০০০ এরও বেশি প্রসাদ বিতরণ করা হয়।ব্রজমণ্ডল-পরিক্রমায় গোবর্ধ‌নে ১০০,০০০ এরও বেশি প্রসাদ বিতরণ করা হয়।

রাশিয়া ও সিআইএসে বিশুদ্ধ ভক্তিযোগ
----------------------------------

১৯৯৯ সাল থেকে রাশিয়ার (২০০৪ সাল পর্যন্ত শ্রী ভক্তিবেদান্ত গৌড়ীয় মঠ হিসাবে) অপারেটিং হচ্ছে। রাশিয়া এবং স্বাধীন রাষ্ট্রের রাষ্ট্রমণ্ডল(সিআইএস): মস্কো, সেন্ট পিটার্সবার্গে, পারম, ইয়েকাতেরিনবুর্গ, আস্ট্রাকান, উফা, ব্রায়ানস্ক, ক্রাশোয়ার্সস্ক, সোচি, নাবারেজনি চেলনি, স্টারলিটামাক, মিনস্ক, ওডেসা, ডিনপ্রো, তাশখন্দে এর প্রধান কেন্দ্রগুলি অবস্থিত।২০০৩ সালে রাশিয়া এবং সিআইএসে ভক্ত সংখ্যা প্রায় ৭০০ জন ছিল।
অনুসারীরা নিয়মিত পবিত্র স্থানগুলিতে তীর্থযাত্রার জন্য ভারত সফর করেন এবং ভারত ও অন্যান্য দেশ থেকে প্রচারকদেরকে রাশিয়ায় আমন্ত্রণ জানান।

তথ্যসূত্র
---------

1. 1 2 3  Ivanenko 2008।
2. ↑  Supreme treasure 2013।

বহিঃসংযোগ
---------

* পিওর ভক্তি সোসাইটি ফেসবুকে
* মোচবি মিডিয়া সংরক্ষণাগার (ভিডিও এবং অডিও উপকরণ, লাইভ লেকচার সম্প্রচার)
* ভক্তিবেদান্ত নারায়ণ গোস্বামী ইন্টারন্যাশনাল সোসাইটি অফ পিউর ভক্তি যোগ (ব্রাজিল, ২০১০) ইউটিউবে
ব্যবসায়িক প্রক্রিয়া , ব্যবসায়িক পদ্ধতি বা ব্যবসায়িক ফাংশন হল সংশ্লিষ্ট, কাঠামোগত ক্রিয়াকলাপ বা ব্যক্তি বা সরঞ্জাম দ্বারা সম্পাদিত কাজের একটি সংগ্রহ স্থান।যেখানে একটি নির্দিষ্ট ক্রম একটি নির্দিষ্ট গ্রাহক বা গ্রাহকদের জন্য একটি পরিষেবা বা পণ্য (একটি নির্দিষ্ট ব্যবসায়িক লক্ষ্য পরিবেশন করে) তৈরি করে। ব্যবসায়িক প্রক্রিয়াগুলি সমস্ত সাংগঠনিক স্তরে ঘটে এবং গ্রাহকদের কাছে দৃশ্যমান হতে পারে বা নাও হতে পারে৷একটি ব্যবসায়িক প্রক্রিয়াকে প্রায়শই আন্তঃলিভিং সিদ্ধান্তের পয়েন্ট সহ ক্রিয়াকলাপের একটি ক্রমিক হিসাবে বা প্রক্রিয়ার উপর ভিত্তি করে প্রাসঙ্গিক নিয়ম সহ কার্যকলাপের একটি ক্রমিক প্রক্রিয়ার ম্যাট্রিক্স হিসাবে কল্পনা করা হতে পারে। ব্যবসায়িক প্রক্রিয়া ব্যবহারের সুবিধার মধ্যে রয়েছে উন্নত গ্রাহক সন্তুষ্টি এবং দ্রুত বাজার পরিবর্তনের প্রতিক্রিয়ার জন্য উন্নত তত্পরতা। প্রক্রিয়া-ভিত্তিক সংস্থাগুলি কাঠামোগত বিভাগের বাধাগুলি ভেঙে দেয় এবং কার্যকরী সাইলোগুলি এড়াতে চেষ্টা করে।

ধরন
---

ব্যবসায়িক প্রক্রিয়া ধরনগুলি বিভিন্ন প্রকারে অবস্থান করতে পারে, একটি প্রক্রিয়া অপারেশনের স্বাধীনভাবে পরিচালিত করে একটি সিদ্ধান্ত নিয়ে যা ব্যবসায়িক উদ্দেশ্যে ব্যবহৃত হয়। উৎপাদন প্রক্রিয়া ব্যবসায়িক পণ্য বা সেবা উৎপাদনের জন্য কারখানা বা কারখানা ব্যবস্থাপনা করে। এটি মালধ্রম, উপাদান সংগ্রহ, পণ্য উৎপাদন, মেশিন ব্যবহার এবং গুণমান নিয়ন্ত্রণের মাধ্যমে হয়। বিপণন প্রক্রিয়ায় পণ্য বা সেবা বাজারে প্রচারিত হয় এবং ক্রেতাদের কাছে পৌঁছে দেওয়া হয়। এটি বিপণন পরিকল্পনা, পণ্য মার্কেটিং, বিজ্ঞাপন, বিক্রয় ও প্রচার সহ বিভিন্ন কার্যক্রম শামিল করে।

তথ্যসূত্র
---------

1. ↑  "Balance Of Payments (BOP)"। *Investopedia* (ইংরেজি ভাষায়)। ২০০৩-১১-২৫। সংগ্রহের তারিখ ২০১৭-০৫-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কৃষ্ণলাল বসাক** (জন্ম:১৮৬৬ — মৃত্যু:১৯৩৫) উনবিংশ শতাব্দীর কোলকাতা শহরের একজন বিখ্যাত ব্যায়ামবীর। তিনি সমসাময়িক কালে একজন সার্কাস শিল্পী হিসাবে বিশেষভাবে প্রসিদ্ধ ছিলেন। ১৮৮০ খ্রিস্টাব্দে দশকে তিনি একটি সর্বভারতীয় দল নিয়ে হিপোড্রোম সার্কাস প্রতিষ্ঠা করেন এবং বাংলা, ভারত এবং দক্ষিণ পূর্ব এশিয়া ভ্রমণ করেন। তাকে বাংলার পাশাপাশি ভারতে সার্কাসের পথিকৃৎ  নামে নামকরণ করা হয়। হিসেবে বিবেচনা করা হয়। তিনি ভারতে ব্রিটিশ রাজত্বের সময় একজন সুপরিচিত বণিক এবং জমিদার শোভারাম বসাক এর বংশধর ছিলেন।

কৃষ্ণলাল বসাক ১৮৬৬  খ্রিস্টাব্দে ভারতের কলিকাতা শহরের আহিরিটোলা এলাকায় জন্মগ্রহণ করেন। তাঁর পিতা ছিলেন চন্দ্রনাথ বসাক এবং তাঁর মা ছিলেন বৃন্দাবন বসাকের মেয়ে। তিনি অল্প বয়সে তার মাকে হারিয়েছিলেন এবং তাঁর ঠাকুরদা এবং ঠাকুমার পরিবারে বড় হয়েছিলেন। তিনি কৈশোরেই শরীরচর্চা তথা ব্যায়ামের মাধ্যমে শরীর গঠনের প্রতি আকৃষ্ট হয়েছিলেন। ১৮৮২ তে শোভাবাজার রাজবাড়িতে জিমন্যাস্টিকস প্রদর্শন করে তিনি প্রশংসা অর্জন করেন। তিনি জাগলিং, প্যারালাল বার, ট্র্যাপেজ, টপ স্পিনিং ইত্যাদিতে উচ্চ নৈপূন্যের জন্য বিখ্যাত ছিলেন। এছাড়া শারীরিক কসরতে তার আগ্রহ জন্মে। অল্পকালের মধ্যেই তিনি সার্কাসের নানা খেলায় পারদর্শিতা অর্জন করেন। 

মাত্র সতের বৎসর বয়সে তিনি সার্কাস দলে যোগ দেন। কলকাতায় আগত বিভিন্ন ইয়োরোপীয় সার্কাস দলে ক্রীড়ানৈপুণ্য প্রদর্শন করে তিনি দ্রুত খ্যাতি অর্জন করেন। ১৯০০ খ্রিস্টাব্দে ফরাসী দেশের রাজধানী প্যারীনগরের আন্তর্জাতিক প্রদর্শনীতে ব্যায়াম ক্রীড়া প্রদর্শন করে বিশেষ সন্মান লাভ করেন। কৃষ্ণলাল অল্প বয়সে জিমন্যাস্টিক শিখেছিলেন এবং বছরের পর বছর ধরে দক্ষতা অর্জন করেছিলেন। তিনি সার্কাস পরিবেশন করে অনেক দেশ ভ্রমণ করেছিলেন। ১৯০০এর গোড়ার দিকে তিনি দ্য গ্রেট ইন্ডিয়ান সার্কাস নামে পরিচিত একটি নিজস্ব সার্কাস প্রতিষ্ঠা করেন যা পরে হিপোড্রোম সার্কাস তার সর্বোচ্চ সময়ে, তার সার্কাসে ২০০ এরও বেশি অভিনয়শিল্পী ছিলেন।

কৃষ্ণলাল তাঁর আত্মজীবনী লিখেছিলেন যার প্রচ্ছদ নাম *বিচিত্র ভ্রমণ*। এ গ্রন্থটি ১৯২১ এ প্রকাশিত হয়েছিল। ১৯৩৫ খ্রিস্টাব্দের অক্টোবর (কাৰ্ত্তিক মাসে) কলিকাতার উপকণ্ঠে বরাহনগরে তিনি পরলোক গমন করেন।

তথ্যসূত্র
---------

1. ↑  "পাতা:প্রবাসী (ষট্‌ত্রিংশ ভাগ, দ্বিতীয় খণ্ড).djvu/৪২১ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৯-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "জীবনা-কোষ", দ্বারকানাথ বসু, গুরু প্রেস, কলিকাতা, ১৮৯৪, পৃ. ২০৪
3. ↑  "সার্কাস-গিরি-কান্তার-মরু: ইতিহাসের এক ঝলক"। *BanglaLive* (ইংরেজি ভাষায়)। ২০২০-০২-০৭। সংগ্রহের তারিখ ২০২১-০৯-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Bichitra Bhraman book - বিচিত্র ভ্রমণ বই
* Life of Krishnalal Bysack, page 33
* বাঙালীর সার্কাস বই এর ইলেকট্রনিক ভার্সান
**আন্তর্জাতিক সম্প্রদায়** বলতে পৃথিবীর বিভিন্ন দেশের সরকার, রাজনৈতিক দল, ব্যবসায়িক প্রতিষ্ঠান, নাগরিক সমাজ এবং অন্যান্য সংগঠনসমূহের মধ্যেকার পারস্পরিক সম্পর্ককে বোঝায়। এই সম্পর্কগুলি বিভিন্ন বিষয়ের উপর ভিত্তি করে গড়ে ওঠে, যেমন অর্থনীতি, বাণিজ্য, রাজনীতি, সংস্কৃতি, পরিবেশ এবং মানবাধিকার। আন্তর্জাতিক সম্প্রদায়ের মধ্যে বিভিন্ন ধরনের সংস্থা ও প্রতিষ্ঠান রয়েছে, যেমন জাতিসংঘ, বিশ্বব্যাংক, এবং বিশ্ব স্বাস্থ্য সংস্থা। এই সংস্থা ও প্রতিষ্ঠানগুলি আন্তর্জাতিক সম্প্রদায়ের মধ্যে সহযোগিতা ও সমন্বয়ের জন্য কাজ করে।

আন্তর্জাতিক সম্প্রদায়ের একটি গুরুত্বপূর্ণ দিক হল এটি একটি স্থিতিশীল এবং শান্তিপূর্ণ বিশ্ব গঠনের জন্য কাজ করে। আন্তর্জাতিক সম্প্রদায়ের উদ্দেশ্য হল বিশ্বের বিভিন্ন রাষ্ট্রের মধ্যে বিরোধ ও সংঘর্ষ রোধ করা এবং সহযোগিতার মাধ্যমে বিশ্বকে একটি আরও উন্নত ও সমৃদ্ধ স্থানে পরিণত করা। আন্তর্জাতিক সম্প্রদায়ের সদস্যরা প্রায়শই একে অপরের সাথে যোগাযোগ ও সহযোগিতা করে থাকে। তারা বিভিন্ন আন্তর্জাতিক সংস্থার মাধ্যমেও একে অপরের সাথে যুক্ত থাকে। আন্তর্জাতিক সম্প্রদায়ের লক্ষ্য হল বিশ্বব্যাপী শান্তি, নিরাপত্তা এবং সমৃদ্ধি নিশ্চিত করা। এটি বিভিন্ন চ্যালেঞ্জ মোকাবেলা করার জন্যও কাজ করে, যেমন দারিদ্র্য, ক্ষুধা, রোগ এবং পরিবেশগত অবক্ষয়।

তথ্যসূত্র
---------

1. 1 2  "আন্তর্জাতিক সম্প্রদায়: বিবর্তন, বৈশিষ্ট্য, জীবসমূহ - বিজ্ঞান - 2023"। *warbletoncouncil*। সংগ্রহের তারিখ ২০২৩-০৯-০৭।
2. ↑  "আন্তর্জাতিক সম্প্রদায়"। *The Daily Star Bangla* (ইংরেজি ভাষায়)। সংগ্রহের তারিখ ২০২৩-০৯-০৭।
3. ↑  "রোহিঙ্গা সংকট নিরসনে আন্তর্জাতিক সম্প্রদায়ের প্রতি আহবান রাষ্ট্রপতির"। *একাত্তর*। সংগ্রহের তারিখ ২০২৩-০৯-০৭।
***ব্ল্যাক পার্ল*** (ইংরেজি: Black Pearl), মূল ***উইকড ওয়েঞ্চ*** (ইংরেজি: Wicked Wench) হচ্ছে একটি কাল্পনিক জাহাজ। এটি দেখা যায় ‎*‎পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল*, *পাইরেটস অফ দ্য ক্যারিবিয়ান: ডেড ম্যান’স চেস্ট*, ও *‎পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড* চলচ্চিত্রে। চিত্রনাট্য অনুসারে কালো মাস্তুল ও পাল দেখে *ব্ল্যাক পার্ল*-কে সহজেই চেনা যায়। এর ফলে বিভিন্নভাবে সুবিধা হতো। কাটলার বেকেটের নির্দেশে জাহাজটি পুড়িয়ে ও ডুবিয়ে দেওয়ার আগে এর নাম ছিলো *উইকড ওয়েঞ্চ*। পরবর্তীতে জ্যাক স্প্যারোর সাথে হওয়া এক চুক্তি অনুসারে ডেভি জোন্স এটিকে সমুদ্রগর্ভ থেকে তুলে আনে। স্প্যারো এর নতুন নাম দেয় *ব্ল্যাক পার্ল*। জাহাজটিকে ‘নাই আনক্যাচেবল’ (‘Nigh Uncatchable’) বা ‘ছোঁয়া অসম্ভব’ বলে ডাকা হয়। নামকরণের স্বার্থকতা বিচার করে, তিনটি চলচ্চিত্রেই দেখা যায় যে, কোনো না কোনোভাবে জাহাজটি ধরা পড়ার হাত থেকে পালিয়ে গেছে, বা অতিক্রম করে চলে গেছে। এর মধ্যে আছে *ইন্টারসেপ্টর* (যাকে ক্যারিবিয়ানের সবচেয়ে দ্রুতগামী জাহাজ হিসেবে ধরা হয়) ও *দ্য ফ্লাইং ডাচম্যান* (যা প্রকৃতপক্ষে বাতাসের প্রতিকূলে পার্লের থেকেও দ্রুতগামী একটি জাহাজ)। অনেকগুলো পাল ধারণ করার কারণে জাহাজটি এতো বেশি দ্রুতগামী। *অ্যাট ওয়ার্ল্ড’স এন্ড*-এ উল্লেখ করা হয় যে, এটিই একমাত্র জাহাজ যা কী না *দ্য ফ্লাইং ডাচম্যান*-কে পরাজিত করতে পারে।

তথ্যসূত্র
---------

বহিঃসংযোগ
---------

* Black Pearl at the *Pirates of the Caribbean* wiki
* In depth article on the Black Pearl from IGN
**জিনাত আরা** (জন্ম: ১৫ মার্চ, ১৯৫৩) বাংলাদেশের তৃতীয় নারী বিচারপতি। তিনি আপিল বিভাগের সাবেক বিচারপতি। তিনি হাইকোর্ট বিভাগের তৃতীয় নারী বিচারপতি এবং আপিল বিভাগের দ্বিতীয় নারী বিচারপতি।

প্রাথমিক জীবন ও পরিবার
----------------------

বিচারপতি জিনাত আরা মরহুম এইচএমআর সিদ্দিকী ও মরহুম বেগম আয়েশা সিদ্দিকীর মেয়ে। তিনি ১৯৫৩ সালের ১৫ মার্চ জন্মগ্রহণ করেন।

শিক্ষা জীবন
-----------

জিনাত আরা ঢাকা বিশ্ববিদ্যালয় ও স্কুল আব হার্ভার্ড বিশ্ববিদ্যালয় থেকে আইন বিষয়ে ডিগ্রি লাভ করেন। তিনি হার্ভার্ড বিশ্ববিদ্যালয়ের আইন স্কুল ও ক্যামব্রিজ বিশ্ববিদ্যালয় থেকে সার্টিফিকেট কোর্স করেন। এছাড়া আন্তর্জাতিক সেমিনার ও ট্রেনিংয়ের জন্য বেইজিং, সাংহাই, আমেরিকা, আর্জেন্টিনা, অস্ট্রেলিয়া, জার্মানি, ভারত, পাকিস্তান, পানামা, ফিলিপাইন, তাইওয়ান, শ্রীলঙ্কা ও থাইল্যান্ড সফর করেন।

কর্ম জীবন
---------

নাজমুন আরা সুলতানা বিসিএস পরীক্ষায় উত্তীর্ণ হয়ে ১৯৭৫ সালের ২০ ডিসেম্বর মুন্সেফ নিয়োগ পান। দেশ ও বিচার বিভাগের ইতিহাসে তিনিই প্রথম নারী বিচারক। এরপর ১৯৯৫ সালের ১৫ সেপ্টেম্বর জেলা ও দায়রা জজ হিসেবে তিনি পদোন্নতি পান। এর ধারাবাহিকতায় ২০০৩ সালের ২৭ এপ্রিল তিনি হাইকোর্টের অতিরিক্ত বিচারক নিযুক্ত হন। ২০০৫ সালের ২৭ এপ্রিল তিনি হাইকোর্টের বিচারক পদে নিয়োগ পান। রাষ্ট্রীয় প্রয়োজনে তিনি বেলজিয়াম, ইরাক, কুয়েত, মালয়েশিয়া, নেদারল্যান্ডস, জর্দান, সিরিয়া, সিঙ্গাপুর ও ইংল্যান্ড সফর করেন।  ১৪ মার্চ, ২০২০ সালে তিনি অবসরে যান।

তথ্যসূত্র
---------

1. ↑  "নারীরা এগিয়ে আসছেন বিচার বিভাগেও"। *দৈনিক প্রথম আলো*। ১৪ মার্চ ২০১৭।
2. ↑  Abu Tyeb, Md. (২০১৬-০৪-১৬)। "স্বাবলম্বী না হলে নারীর প্রতি সহিংসতা কমবে না-বিচারপতি জিনাত আরা"। ntv online। সংগ্রহের তারিখ ২০১৭-০৭-২৩।
3. 1 2 3 4  "সর্বোচ্চ আদালতে সাত নারী বিচারপতি"।
4. ↑  "অবসরে যাচ্ছেন আপিল বিভাগের বিচারপতি জিনাত আরা"। *banglanews24.com*। ২০২০-০৩-১২। সংগ্রহের তারিখ ২০২২-০৯-২৮।

বহিঃসংযোগ
---------

* Judges' List: High Court Division  ওয়েব্যাক মেশিনে আর্কাইভকৃত ১৫ জুলাই ২০২২ তারিখে নাম এবং সংক্ষিপ্ত জীবনী (ইংরেজি)
**সাদিকুর রহমান চৌধুরী** বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন। তিনি মৃত্যু বরণ করেছেন।

কর্মজীবন
--------

সাদিকুর রহমান চৌধুরী ১৯৬১ সালে জিয়াউর রহমানের অধীনে একই রেজিমেন্টে কর্মরত ছিলেন। ১৯৭৬ সালে ৯৩ সাঁজোয়া ব্রিগেড কমান্ডার হিসেবে ২২ বেঙ্গল রেজিমেন্টের বিদ্রোহ দমনে ব্যর্থ হলে তাকে বরখাস্তের সুপারিশকরা হয়। জিয়া তার চাকরি বহাল রাখেন। ৩০ আগস্ট ১৯৭৮ থেকে ২৬ মার্চ ১৯৮২ পর্যন্ত রাষ্ট্রপতির মিলিটারি সেক্রেটারির দায়িত্বে ছিলেন তিনি।

ছিলেন বাংলাদেশ সেনাবাহিনীর প্রিন্সিপাল স্টাফ অফিসার। বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন তিনি। ন্যাশনাল স্পোর্টস কাউন্সিলের চেয়ারম্যানও ছিলেন তিনি।

### জিয়া হত্যাকাণ্ডে তার সম্পৃক্ততার অভিযোগ

আইনজীবী ও রাজনীতিবিদ এবং বাংলাদেশের সাবেক প্রধানমন্ত্রী মওদুদ আহমেদের Democracy and the Challenge of Development বইয়ে উল্লেখ রয়েছে জিয়া হত্যাকাণ্ডের পর সাদিকুর জোরপূর্বক আব্দুস সাত্তারকে পদত্যাগে বাধ্য করেন এবং এরশাদ ক্ষমতা গ্রহণ করেন। বিনিময়ে এরশাদের তাকে অনেক সুযোগ সুবিধা দেন।

### দুর্নীতির অভিযোগ

সাদিকুর রহমান চৌধুরী স্পোর্টস কাউন্সিলের চেয়ারম্যান থাকাকালে তার বিরুদ্ধে ব্যাপক দুর্নীতির অভিযোগ ওঠে। দুর্নীতি, অসদাচরণ, সেনা কর্মকর্তাদের কাছ থেকে বিভিন্ন বাহানায় অর্থ গ্রহণ এবং যুক্তরাজ্যের ব্যক্তিগত সফরকে দাপ্তরিক সফর দাবি করে অর্থ গ্রহণ সহ নানা অনিয়মের অভিযোগে বগুড়ার জিওসি থাকাকালে ১১ সেপ্টেম্বর ১৯৯৪ সালে তাকে বাধ্যতামূলক অবসরে পাঠানো হয়।

তথ্যসূত্র
---------

1. ↑  Unb, Dhaka (২০০৮-১১-০৫)। "Maj Gen Sadiqur passes away"। *The Daily Star* (ইংরেজি ভাষায়)। সংগ্রহের তারিখ ২০২৩-০৫-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Border Guard Bangladesh"। *www.bgb.gov.bd*। ২০১৬-১১-২৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২২।
3. ↑  "সৈনিক জীবন: গৌরবের একাত্তর রক্তাক্ত পচাত্তর"। *সংগ্রামের নোটবুক*। ২০২১-০৪-২০। সংগ্রহের তারিখ ২০২২-০১-২৬।
4. 1 2  মওদুদ আহমেদ। *Democracy and the Challenge of Development: A Study of Politics and Military Interventions in Bangladesh* (ইংরেজি ভাষায়)। বাংলাদেশ: দি ইউনিভার্সিটি প্রেস লিমিটেড (ইউ পি এল)। পৃষ্ঠা ৩৯৪। আইএসবিএন 984051282X। Archived from the original on ২৬ জানুয়ারি ২০২২। সংগ্রহের তারিখ ২৬ জানুয়ারি ২০২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
5. ↑  "এক ডজন শীর্ষ সাইবার সন্ত্রাসীর ভয়ংকর"। *বাংলানিউজটোয়েন্টিফোর.কম*। ৪ অক্টোবর ২০২১। সংগ্রহের তারিখ ২৬ জানুয়ারি ২০২২।

| সামরিক দপ্তর
 |
| --- |
| পূর্বসূরীমেজর জেনারেল সফি আহমেদ চৌধুরী | **বর্ডার গার্ড বাংলাদেশের মহাপরিচালক**১ জুলাই ১৯৮৮ – ২৩ সেপ্টেম্বর ১৯৯০ | উত্তরসূরীমেজর জেনারেল মোহাম্মদ আবদুল লতিফ |
|
***লাভ ইজ অল দেয়ার ইজ*** (ইংরেজি: Love Is All There Is) ১৯৯৬ সালে মুক্তিপ্রাপ্ত, জোসেফ বোলোঙ্গা ও রেনে টেইলর পরিচালিত একটি রোমান্টিক কমেডি চলচ্চিত্র। পরিচালকদ্বয় নিজেরাই ছিলেন এই চলচ্চিত্রের অভিনয়শিল্পী।

কাহিনীসংক্ষেপ
-------------

*লাভ ইজ অল দেয়ার ইজ* হচ্ছে উইলিয়াম শেক্সপিয়রের *রোমিও এন্ড জুলিয়েট* গল্পের আধুনিক একটি সংস্করণস্বরূপ। এটির কাহিনী ১৯৯০-এর দশকের নিউ ইয়র্কের ব্রনক্সের। লেইনি কাজান ও জোসেফ বোলোঙ্গা দুজনেই সিলিয়ান, এবং ছোটখাটো ব্যবসা চালান। পরবর্তীতে তারা মালাসিসি (পল সোরভিনো ও বারবারা ক্যারারা) ও ফ্লোরেন্স থেকে আসা নতুন অভিবাসী, যারা ইতালীয় রেস্টুরেন্ট দিয়েছিলো, তাদের সাথে বিরোধে জড়িয়ে পড়েন।

নিউ ইয়র্কের নিউ রশেলের গ্রিন ট্রি কান্ট্রি ক্লাবে চলচ্চিত্রটির দৃশ্যধারণের কাজ হয়। এছাড়া অনেক দৃশ্য ধারণের কাজ নিউ ইয়র্কের ব্রনক্সের সিটি আইল্যান্ডেও হয়।

কুশীলব
------

* লেইনি কাজান
* জোসেফ বোলোঙ্গা
* বারবারা ক্যারেরা
* রনে টেলর
* উইলিয়াম হিকি

বহিঃসংযোগ
---------

* ইন্টারনেট মুভি ডেটাবেজে *লাভ ইজ অল দেয়ার ইজ*  উইকিউপাত্তে এটি সম্পাদনা করুন (ইংরেজি)
* অলমুভিতে *লাভ ইজ অল দেয়ার ইজ* (ইংরেজি)
**রটার্ডাম মেট্রো** নেদারল্যান্ডসের রটার্ডাম ও আশেপাশের পৌরসভাগুলিতে আরইটি দ্বারা পরিচালিত একটি দ্রুতগামী গণপরিবহন ব্যবস্থা। *নুওরট* – *জুইডলেইন* (উত্তর – দক্ষিণ লাইন) নামে পরিচিত প্রথম লাইন ১৯৬৮ সালে খোলা হয় এবং একটি সুড়ঙ্গের মাধ্যমে নিউয়ে মাশ নদী পেরিয়ে সেন্ট্রাল স্টেশন থেকে জুয়েডপলেইন পর্যন্ত রেল চালচল শুরু হয়। এটি নেদারল্যান্ডসে প্রথম মেট্রো ব্যবস্থা হিসাবে চালু হয়। সেই সময় এটি বিশ্বের সবচেয়ে সংক্ষিপ্ত মেট্রো লাইনসমূহের একটি ছিল, যার দৈর্ঘ্য ছিল মাত্র ৫.৯ কিমি (৩.৭ মাইল)।

দ্বিতীয় লাইন ওপস – ওয়েস্টলিজান (পূর্ব–পশ্চিম লাইন) ১৯৮২ সালে খোলা হয়, যা ক্যাপেলসবার্গ ও কুলহ্যাভেন স্টেশনের মধ্যে চলাচল শুরু করে। লাইন দুটি ১৯৯০-এর দশকের শেষের দিকে ঐতিহাসিক রটার্ডাম নাগরিক ডিজিডেরিয়াস ইরাসমাসের নামে ইরেসমাস লাইনের (উত্তর–দক্ষিণ) নামকরণ করা হয় এবং পিটার ক্যালেন্ডের নামে ক্যাল্যান্ড লাইনের (পূর্ব–পশ্চিম) নামকরণ করা হয়। পৃথক শাখাগুলির মধ্যেকার পার্থক্যে জোর দেওয়া ও স্পষ্ট করার জন্য নামগুলি ২০০৯ সালের ডিসেম্বর মাসে চিঠি ও রঙের সংমিশ্রনের নামের দ্বারা আবারও প্রতিস্থাপিত করা হয়, বিশেষ করে পূর্ব–পশ্চিম লাইনের ক্ষেত্রে।

লাইন
----

### রেলপথের মানচিত্র

মানচিত্র

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২৫ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২১।
3. ↑  "Over RET - Materieel" [About RET - Vehicles] (ওলন্দাজ ভাষায়)। RET। সংগ্রহের তারিখ ২০২০-০৩-১২।

বহিঃসংযোগ
---------
মাল মুসলমানরা একটি মুসলিম সম্প্রদায় যাদের উত্তর পূর্ব ভারত এবং বাংলাদেশে পাওয়া যায়। তারা হিন্দু মাল জাত থেকে মুসলমান ধর্মে র্মান্তরিত। সম্প্রদায়টি বেসাতি মাল বা চুরিওয়ালা নামেও পরিচিত। মাল মুসলিমকে ভারত সরকার ও পশ্চিমবঙ্গ সরকার অন্যান্য পশ্চাৎপদ শ্রেণীর তালিকাভুক্ত করেছে।

উৎস
---

সম্প্রদায়টি ঐতিহ্যগতভাবে চুড়ি এবং অন্যান্য ঐতিহ্যবাহী গহনা বিক্রির সাথে যুক্ত। তাদের ধর্মান্তরিত হওয়ার পরিস্থিতি সম্পর্কে খুব কমই জানা যায়, যদিও ঐতিহ্য অনুুুসারে প্রায় নয় শতাব্দী আগে তার ধর্মান্তরিত হয়েছিল। উত্তর ভারতের বিসতী সম্প্রদায়ের সাথে তাদের সম্পর্কও অস্পষ্ট, যদিও উভয় দলই ঐতিহ্যগতভাবে প্যাডলিং এবং হকার পেশায় জড়িত। এই সম্প্রদায়টিকে মূলত মালদা, মুর্শিদাবাদ, ২৪ পরগনা, মেদিনীপুর, বীরভূম এবং হাওড়া জেলায় দেখা যায়। তারা বাংলা ভাষায় কথা বলে এবং সুন্নি সম্প্রদায়ের অন্তর্ভুক্ত। মালদের পশ্চিম বাংলাদেশেও পাওয়া যায়।

বর্তমান পরিস্থিতি
-----------------

বেসাতি মাল একটি ভূমিহীন সম্প্রদায়, মূলত হকিংয়ের সাথে জড়িত। ছোট কিছু দল কৃষিতে নিযুক্ত হয়েছে। সম্প্রদায়টি কলকাতা থেকে তাদের পণ্য কিনে, এবং স্থানীয় বাজারে বিক্রি করে। মাল বেসতি বহু-বর্ণের গ্রামে বাস করে। তাদের নিজস্ব অঞ্চল পরস নামে পরিচিত। তারা তাদের স্বকীয়তা কঠোরভাবে বজায় রাখে এবং তাদের গোষ্ঠীর নিজস্ব নিয়ম-নীতি রয়েছে। প্রতিটি বন্দোবস্তে একটি পঞ্চায়েত বা বর্ণ পরিষদ অন্তর্ভুক্ত থাকে যা সম্প্রদায়গত সমস্যাগুলি নিয়ে কাজ করে।

তথ্যসূত্র
---------

1. ↑  Marginal Muslim Communities in India edited by M.K.A Siddiqui pages 357-370
2. ↑  "Other Backward Classes State"। *anagrasarkalyan.gov.in*।
3. 1 2  Marginal Muslim Communities in India edited by M.K.A Siddiqui pages 331-344
**সিগিরিয়া** (ইংরেজি: Sigiriya) (বাংলা: সিংহগিরি) সিংহলি: සීගිරිය, তামিল: சிகிரியா, pronounced see-gi-ri-yə) হচ্ছে শ্রীলংকার একটি অপূর্ব সুন্দর গুহামন্দির। ছয়শত ফুট উঁচু এক পাথর কেটে দুর্ভেদ্য প্রাসাদ বানিয়েছেন এক রাজা। প্রাসাদ অনেকটা মৌচাকের চাকের মতো। এই পাথর 'সিগিরিয়া রক' নামে ভুবন বিখ্যাত। সিগিরিয়া রকের আরেক নাম 'লায়ন রক'। এটি বৌদ্ধমন্দির হিসেবে চৌদ্দ শতক পর্যন্ত ব্যবহৃত হতো।

সিগিরিয়া দুর্গের পাথরের প্রবেশপথটি একটি বিশাল সিংহমূর্তির মতো। সিংহমূর্তির অনেকখানি এখনো টিকে আছে। প্রাগৈতিহাসিক এই গুহাটি খ্রীস্টপুর্ব ৫০০ শতাব্দী থেকেই সাধু সন্যাসীদের আশ্রম হিসেবে ব্যবহৃত হত। শোনা যায় দক্ষিণ ভারতীয় রাজা কাশ্যপ কোন যুদ্ধে পড়াজিত হয়ে ৪৯৫ খ্রীস্টাব্দ নাগাদ এই স্থানে আশ্রয় নেন এবং সুরক্ষিত একটি দুর্গ গড়ে তোলেন। পরবর্তীতে এটি বৌদ্ধদের মঠে পরিণত হয়। বর্তমানে এটি শ্রীলংকার একটি আকর্ষণীয় পর্যটন কেন্দ্র এবং বিশ্ব ঐতিহ্যবাহী স্থান।

তথ্যসূত্র
---------

1. ↑  Ponnamperuma, Senani (২০১৩)। *The Story of Sigiriya*। Panique Pty Ltd। আইএসবিএন 978-0-9873451-1-0।

বহিঃসংযোগ
---------


উইকিমিডিয়া কমন্সে **সিগিরিয়া** সংক্রান্ত মিডিয়া রয়েছে।

* Official UNESCO website entry
* Mount of Remembrance

| * দে
* স
শ্রীলঙ্কায় বিশ্ব ঐতিহ্যবাহী স্থান‎ |
| --- |
| 
* অনুরাধাপুরা
* কেন্দ্রীয় উঁচুভূমি
* গালে এবং তার মজবুতকরণ
* ডাম্বুল্লা স্বর্ণমন্দির
* ক্যান্ডি
* পলোন্নারুয়া
* সিগিরিয়া
* সিংহরাজ সংরক্ষিত বন

 | শ্রীলঙ্কার জাতীয় পতাকাশ্রীলঙ্কার জাতীয় পতাকা |

প্রবেশদ্বার: শ্রীলঙ্কা
**আন্দালৌসিয়া মাদ্রাসা** ( আরবি: المدرسة الأندلسية ) বা*মাদ্রাসা এল ইউনসিয়া* নামেও পরিচিত তিউনিশিয়ার তিউনিসে অবস্থিত একটি মাদ্রাসা। এটিকে সিদি এল আজমির মাদ্রাসাও বলে কারণ এটি জাউইয়ার কাছাকাছি অবস্থিত ।

অবস্থান
-------

 এরাকাহ সড়কে ধাতব ফলক
আর +এরাকাহ সড়কে মাদ্রাসাটি অবস্থিত। সন্ত আবি আহমেদ মোহাম্মদ ইউনেসের স্মৃতিসৌধের কাছাকাছি অবস্থিত। এছাড়াও মদিনা সিদি ইয়উনেস হিসাবে পরিচিত।

ইতিহাস
------

 মাদ্রাসার স্মারক ফলক
১৬০৯ সালে স্পেনের তৃতীয় ফিলিপের বিধি অনুসরণে স্পেন থেকে বহিষ্কৃত হওয়া তিউনিসে আগত মুসলমানদের একটি দল এই মাদ্রাসাটি তৈরি করেছিল।

এই জনগোষ্ঠী সামাজিক, অর্থনৈতিক এবং সাংস্কৃতিক ক্ষেত্রে রাজ্যের উন্নয়নে অবদান রেখেছে। বাব সৌখ্যায় সৌভান আল্লাহ মসজিদও তৈরি করেন।

বর্তমান অবস্থা
--------------

 প্রতিবন্ধী ব্যক্তিদের সহায়তার জন্য সমিতির প্যানেল
বর্তমানে মাদ্রাসাটি প্রতিবন্ধীদের জন্য সমিতির কার্যনির্বাহী কার্যালয় হিসাবে ব্যবহার হচ্ছে।

তথ্যসূত্র
---------

1. ↑  Abdelhakim Gafsi, Monuments andalous de Tunisie, Tunis, Agence nationale du patrimoine, 1993, 63 p. (আইএসবিএন ৯৯৭৩-৯১৭-১৪-৬), p. 32
2. ↑  "Archived copy"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।
  


উইকিমিডিয়া কমন্সে **আন্দালৌসিয়া মাদ্রাসা** সংক্রান্ত মিডিয়া রয়েছে।
***হ্যাকারস*** ([*Hackers*] ত্রুটি: {{Lang-xx}}: text has italic markup (সাহায্য)), ১৯৯৫ সালে মুক্তি পাওয়া একটি আমেরিকান রহস্যচলচ্চিত্র। ছবিটির পরিচালক ছিলেন ইয়ান সফটলে, এবং শ্রেষ্ঠাংশে অভিনয় করেছেন, জনি লি মিলার, অ্যাঞ্জেলিনা জোলি, ও ম্যাথিউ লিলার্ড। চলচ্চিত্ররূপ দিয়েছেন ম্যাথিউ মোরু। ছবিটির কাহিনী গড়ে উঠেছে মূলত হ্যাকার ও সাইবার অপরাধীদের নিয়ে। ছবিতে দেখা যায়, কিছু স্কুল পড়ুয়া অসম্ভব প্রতিভাশালী হ্যাকার ব্যাবসায়িক প্রতিষ্ঠানগুলোতে অবৈধভাবে অনুপ্রবেশ ও আর্থিকভাবে ক্ষতিগ্রস্ত করছে।

কাহিনী সংক্ষেপ
--------------

১৯৮৮ সালে সিয়াটলের কিশোর ডেড "জিরো কুল" মারফিকে (জনি লি মিলার) গ্রেপ্তার করা হয়। তার অপরাধ ছিলো সে মাত্র একদিনে ১,৫০৭ টি সিস্টেম ক্র্যাশ করেছে, যার ফলে নিউ ইয়র্ক স্টক এক্সচেঞ্জের সূচক একবারেই ৭ পয়েন্ট নেমে গেছে। এ ঘটনাটি ঘটাবার সময় ডেডলির বয়স ছিলো মাত্র ১১। এবং তাকে শাস্তি স্বরূপ যেকোনো প্রকার কম্পিউটার ও টেলিফোন যন্ত্রাংশ ধরা ও পরিচালনা করার ওপর নিষেধাজ্ঞা আরোপ করা হয়।

ডেডলির বয়স ১৮ হবার কিছুদিন আগে তার মা (ততো দিনে বিবাহবিচ্ছেদ হয়ে যাওয়া) নিউ ইয়র্ক সিটিতে কাজ নেন। ১৮ হবার পর ডেডলি একটি স্থানীয় টেলিভিশন চ্যানেলে নিরাপত্তারক্ষীদের ফোন করে কৌশলে তাদের কাছ থেকে মডেমের ফোন নম্বর যোগাড় করে (সোশ্যাল ইঞ্জিনিয়ারিং কৌশল ব্যবহারের মাধ্যমে)। এরপর সে সফলতার সাথে ঐ টেলিভিশন নেটওয়ার্কের সিস্টেম হ্যাক করে এবং সেই সময় প্রচারিত হতে থাকা একটি অনুষ্ঠান পাল্টে *দ্য আউটার লিমিটস*-এর একটি পর্ব প্রচার করা শুরু করে। ঠিক সে সময় সে ঐ নেটওয়ার্কেই আরেক জন হ্যাকার দ্বারা আক্রান্ত হয়, এবং সিস্টেম থেকে অপসৃত হয়। ধারণা করা হয় সেই হ্যাকার হচ্ছে ছবির নায়িকা এসিড বার্ন (অ্যাঞ্জেলিনা জোলি)।

নির্মাণ
-------

চলচ্চিত্রের স্কুলের দৃশ্যগুলো নিউ ইয়র্কের মানহাটনের স্টুইভেসান্ট হাই স্কুল ও পাশ্ববর্তী এলাকায় ধারণ করা হয়েছে।

তথ্যসূত্র
---------

1. ↑  "Stuyvesant High School Alumni Association, Inc. - SHS | Stuyvesant High School"। SHSAA। ২০০৬-০৫-০৬। সংগ্রহের তারিখ ২০০৯-০২-২৫।

বহিঃসংযোগ
---------

* ইন্টারনেট মুভি ডেটাবেজে *হ্যাকারস*  উইকিউপাত্তে এটি সম্পাদনা করুন (ইংরেজি)
* Original MGM/UA website (on Archive.org)
* Hacked website - Original MGM/UA website after defacement by the Internet Liberation Front (on Archive.org)
**কেও** বা **কেওমূল** এক ধরনের সপুষ্পক উদ্ভিদ। এর (বৈজ্ঞানিক নাম *Cheilocostus speciosus* বা *Costus speciosus*) ইংরেজিতে এটি 'Crêpe ginger', 'Malay ginger' এবং 'White costus' নামে পরিচিত। *Costus* গণভুক্ত উদ্ভিদগুলোর মধ্যে এটিই সম্ভবতঃ সবচেয়ে বেশি চাষ করা হয়। এটি দক্ষিণ এশিয়া ও এর আশপাশের অঞ্চলের উদ্ভিদ। বাংলাদেশ, ভারত ও চীন থেকে শুরু করে ইন্দোনেশিয়া ও কুইন্সল্যান্ড পর্যন্ত এর আদি বিস্তৃতি। পরে এটি মরিশাস, ফিজি, হাওয়াই, কোস্টা রিকা এবং ওয়েস্ট ইন্ডিজ পর্যন্ত বিস্তার লাভ করেছে।

এটি আদা গাছের সমগোত্রীয়। রাইজোম বা কন্দ থেকে এর বংশবৃদ্ধি ঘটে; এছাড়া পাখির মাধ্যমেও এর বীজের বিস্তারণ ঘটে। এই গাছের ফল পাখির খাদ্য। ভারতে এটি ভেষজ উদ্ভিদরূপে চাষ করা হয়। অনেক দেশে এটি শৌখিন ফুল হিসেবে লাগানো হয়, আবার অনেক দেশে এটি রাক্ষুসে উদ্ভিদরূপে বদনাম কুড়িয়েছে। চট্টগ্রামে এটি টিয়াটুই নামে পরিচিত

আবাস
----

পথের পাশে নিচু জমিতে, খাল ও নদীর ধারে, স্যাঁতস্যাঁতে জঙ্গলে এটি ভাল জন্মে। কেও গাছে বর্ষার পরে সেপ্টেম্বরে ফুল আসে, ডিসেম্বর পর্যন্ত থাকে। লাল পুষ্পমঞ্জরীর উপর সাদা ফুল হয়।

অন্যান্য নাম
------------

বাংলায় একে কেও, কেওমূল, কেউ, কেমুক, বন্দুই, কুস্তা ইত্যাদি নামে ডাকা হয়। হিন্দিতে 'কেওকন্দ', সিংহলিতে 'থেবু', গুজরাটিতে 'পাকারমূলা', মারাঠিতে 'পুশকারমূলা', অসমীয়াতে 'জম লাখুটি', তামিল ভাষায় 'কোস্টাম', কানাড়া ভাষায় 'কোস্টা' এবং তেলুগু ভাষায় 'কোস্টামু'চট্টগ্রামের ভাষায় 'টিয়াটুই',নামে একে ডাকা হয়।

ছবিঘর
-----

* লাল পুষ্পমঞ্জরী; সিলেট, বাংলাদেশলাল পুষ্পমঞ্জরী; সিলেট, বাংলাদেশ
* কেও পাতা; সিলেট, বাংলাদেশকেও পাতা; সিলেট, বাংলাদেশ
* খালের পাশে কেও; সিলেট, বাংলাদেশখালের পাশে কেও; সিলেট, বাংলাদেশ
* পানির উপর ঝুঁকে আছে কেওগাছ; সিলেট, বাংলাদেশপানির উপর ঝুঁকে আছে কেওগাছ; সিলেট, বাংলাদেশ
* কেওফুল; ভারতকেওফুল; ভারত
* কেওফুল ও পাতা; ভারতকেওফুল ও পাতা; ভারত
* কেও বাগানকেও বাগান
* হাওয়াই দ্বীপে কেওহাওয়াই দ্বীপে কেও

তথ্যসূত্র
---------

1. ↑  "*Cheilocostus speciosus* (J.König) C.Specht"। *The Plant List*। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৩।
2. ↑  Kew World Checklist of Selected Plant Families, *Hellenia speciosa*
3. ↑  Pacific Island Invasive Species

বহিঃসংযোগ
---------


উইকিমিডিয়া কমন্সে **কেও** সংক্রান্ত মিডিয়া রয়েছে।

* Horticultural Info
* FloriData Info Page
**স্যার হাসান সোহরাওয়ার্দী** (১৮৮৪ – ১৮ সেপ্টেম্বর ১৯৪৬) হলেন একজন ব্রিটিশ-ভারতীয়-বাঙালি [] চিকিৎসক, সেনাকর্মকর্তা, রাজনীতিজ্ঞ ও শিক্ষাবিদ। তিনি নাইট উপাধি প্রাপ্ত হয়েছিলেন।

জীবনী এবং পরিবার
----------------

তিনি ওবায়দুল্লাহ আল-ওবায়দী সোহরাওয়ার্দীর পুত্র। তিনি সৈয়দ মোহাম্মদ আযাদের কন্যা এবং নওয়াব আব্দুল লতিফের দৌহিত্রী সাহেবজাদী শাহবানু বেগমের সাথে বিবাহ বন্ধনে আবদ্ধ হন। তাদের এক পুত্র হাসান মাসুদ সোহরাওয়ার্দী (১৯০৩–১৯৬৩) ও এক কন্যা শায়েস্তা সোহরাওয়ার্দী ইকরামুল্লাহ। তিনি সালমা সোবহান, নাজ ইকরামুল্লাহ এবং জর্ডানের রাজকুমারী সারভাথ এর মাতামহ। শেরে বাংলা এ কে ফজলুল হক তার ভায়রা ভাই এবং হোসেন শহীদ সোহরাওয়ার্দী তার ভাগ্নে।

কর্মজীবন
--------

সোহরাওয়ার্দী একটি মাইক্রোফোনের সামনে দাঁড়িয়ে কার্ডিফের শ্রোতাদের উদ্দেশে কথা বলছেন
১৯৪৫ সালে তিনি কলকাতা বিশ্ববিদ্যালয়ের ইসলামের ইতিহাস ও সংস্কৃতি'র অধ্যাপক নিযুক্ত হন। স্যার সোহরাওয়ার্দী কলকাতা বিশ্ববিদ্যালয়ের প্রথম মুসলিম উপাচার্য ছিলেন। একাধারে তিনি ছিলেন সাইমন কমিশনের পরামর্শ দাতা ও বেঙ্গল আইনসভার সদস্য। ১৯২৩ থেকে ১৯২৫ সাল পর্যন্ত তিনি এখানকার উপ সভাপতি পদ অলংকৃত করেন।

ভারতীয় পূর্ব রেল এর প্রধান স্বাস্থ্য আধিকারিক ছিলেন। রেলওয়ে স্বাস্থ্য ও এম্বুলেন্স পরিষেবা চালু করেন। ইংল্যান্ডে ইস্ট লন্ডন মসজিদ তৈরীর ক্ষেত্রে গুরুত্বপূর্ণ ভূমিকা রেখেছিলেন তিনি।

সম্মান
------

কলিকাতা বিশ্ববিদ্যালয়ের উপাচার্য ও কলকাতা মেডিক্যাল কলেজ ও হাসপাতালের নিয়ামক থাকাকালীন তিনি বিশ্ববিদ্যালয়ের সমাবর্তন উৎসবে বাংলার গভর্নর স্যার স্ট্যানলি জ্যাকসনকে বিপ্লবী বীণা দাসের গুলির হাত থেকে বাঁচান ১৯৩২ সালের ৬ ফেব্রুয়ারি। এই সাহসিকতাপূর্ণ কাজের পুরষ্কারস্বরূপ তাকে ১৯৩২ সালের ১৭ ফেব্রুয়ারি নাইট উপাধি প্রদান করা হয়।

সোহরাওয়ার্দীকে ১৯২৭ সালে জন্মদিনের সম্মাননা তালিকাতে ওবিই নিযুক্ত করা হয়, কাইজার-ই-হিন্দ পদক, ১৯৩০ সালে একই সম্মাননা তালিকায় প্রথম শ্রেণী। ১৯৩২ সালের জানুয়ারীতে সেন্ট জন এর সম্মানসূচক আদেশের (ওএসটিজে) একজন সহযোগী কর্মকর্তা নিযুক্ত হন, এবং জানুয়ারীর ১৯৩৭-এ সহযোগী কমান্ডার পদে পদোন্নতি হয়েছিলেন স্যার সোহরাওয়ার্দি। কলকাতা শহরে তার স্মৃতিতে সোহরাওয়ার্দি এভিনিউ নামে একটি রাস্তার নামকরণ হয় ১৯৩৩ সালে তার জীবদ্দশায়।

মৃত্যু
------

১৯৪৬ সালের ১৮ সেপ্টেম্বর স্যার হাসান সোহরাওয়ার্দী মারা যান।

তথ্যসূত্র
---------

1. ↑  Rehman Sobhan। "Untranquil Recollections: The Years of Fulfilment"। সংগ্রহের তারিখ ২৭ আগস্ট ২০১৭।
2. ↑  "শতবর্ষে কলকাতা বিশ্ববিদ্যালয়েই স্নাতক হবেন বীণা"। আনন্দবাজার পত্রিকা। সংগ্রহের তারিখ ২৭ আগস্ট ২০১৭।
3. 1 2  "Swarajya magazine and Jaideep Mazumdar spread falsehood about Suhrawardy Avenue in Kolkata"। *altnews.in*। সংগ্রহের তারিখ ২৭ আগস্ট ২০১৭।
4. ↑  London Gazette, 2 June 1927
5. ↑  London Gazette, 3 June 1930
6. ↑  London Gazette, 12 April 1932
7. ↑  London Gazette, 1 January 1932
8. ↑  London Gazette, 1 January 1937
9. ↑  "The London Gazette"। *thegazette.co.uk*। লন্ডন গেজেট। সংগ্রহের তারিখ ২৭ আগস্ট ২০১৭।
**চালন্দা গিরিপথ** বাংলাদেশের চট্টগ্রাম জেলার চট্টগ্রাম বিশ্ববিদ্যালয়ের নিকটে অবস্থিত প্রাকৃতিক সৌন্দর্যে পরিপূর্ন একটি গিরিপথ এবং দর্শনীয় স্থান।

ইতিহাস
------

চালন্দা গিরিপথ ২০১১ সালে চট্টগ্রাম বিশ্ববিদ্যালয়ের কিছু ভ্রমণপিপাসু শিক্ষার্থী দ্বারা প্রথম আবিষ্কৃত হয়। ভারতের প্রথম বিশ্ববিদ্যালয়, নালন্দা বিশ্ববিদ্যালয়ের সঙ্গে চট্টগ্রাম বিশ্বদ্যালয়ের চ যোগ করে ‘চালন্দা’ নামকরণ করা হয়।

অবস্থান
-------

চালন্দা গিরিপথ চট্টগ্রাম শহর থেকে ২২ কিলোমিটার দূরত্বে এবং চট্টগ্রাম বিশ্ববিদ্যালয়ের কলা অনুষদের ঝুপড়ি থেকে প্রায় ৩ কিলোমিটার পশ্চিমে অবস্থিত।

বর্ণনা
------

চালন্দা গিরিপথের পাহাড়ের গা বেয়ে শীতল পানি নেমে আসে এবং ছড়া দিয়ে তা বয়ে চলে। পাহাড়ী স্থানগুলোর কোথাও ভেজা, কোথাও শুকনো। পাহাড়ের খাড়া ঢাল বেয়ে এবং গিরির খাঁজে খাঁজে রোদ ঝিলিক দিয়ে উঠে। আবার কোথাও কোথাও কুয়াশার মতো আবছা অন্ধকার। পাহাড়ের গা দেখতে নান্দনিক কারুকাজ করার মতো হলেও যত্নের অভাবে অনেক জায়গায় শেওলা ধরে গেছে। গভীর অরণ্য পরিবেষ্টিত সরু এই গিরিপথ ধরে এগিয়ে যেতে যেতে নিচ দিয়ে অবিরাম বয়ে যাওয়া ঠাণ্ডা পানির স্রোতধারা চোখে পড়ে। সেই পানির শীতল স্পর্শ দর্শনার্থীদের মন আনন্দে ভরিয়ে দেয়।

গিরিপথে প্রায় আধা কিলোমিটার ঝুঁকিহীনভাবে যাওয়া গেলেও ক্রমশ ভেতরের দিকে ঢুকলে শরীর হিমশীতল হয়ে উঠে এবং ভৌতিক পরিবেশের সৃষ্টি হয়।। কারন, দুই পাশের পাহাড়ের মধ্যে পথ এতই সরু যে, মাঝে মাঝে দাঁড়ানো কঠিন হয়ে পড়ে। শেওলা ধরা দুই পাশের পাহাড়ের মধ্য দিয়ে হাত ও পায়ের সমন্বয়ে এগিয়ে যেতে হয়। গিরিপথের একটু ভেতরে গেলেই পানি কোমর পর্যন্ত উঠে যায় এবং সামান্য অসাবধানতায় পাথরে আঘাত পাওয়ার তীব্র সম্ভাবনা থাকে।

চালন্দা গিরিপথে পাহাড়ী সৌন্দর্যের পাশাপাশি পাখির কিচিরমিচির এবং হরিণের ছোটাছুটি দৃষ্টি আকর্ষণ করে। এছাড়াও, এখানে হরেক রকম সাপের উপদ্রব লক্ষ করা যায়। এজন্য, দর্শনার্থীরা সঙ্গে করে লাঠি নিয়ে যান।

### কীভাবে যাবেন?

চট্টগ্রামের বটতলি স্টেশন বা ষোলশহর স্টেশন হতে চট্টগ্রাম বিশ্ববিদ্যালয়ের ট্রেনে করে চট্টগ্রাম বিশ্ববিদ্যালয় যেতে হবে। বিশ্ববিদ্যালয় ষ্টেশন হতে অল্প পায়ে হেঁটে চলে যেতে হবে জিরো পয়েন্টে। জিরো পয়েন্ট হতে টমটমে করে কলার ঝুপড়ি নামতে হবে। ঝুপড়ি হতে ৬/৮ মিনিট হাঁটলেই পানির ছড়া দেখা যাবে। পানির ছড়া (মিঠেছড়া) ধরে সোজা হাঁটতে থাকলে একসময় গিরিপথের মুখ দেখা যাবে।

ছিনতাই
------

চালন্দা গিরিপথ ভালো দর্শনীয় স্থান হলেও এখানে ঘুরতে এসে শিক্ষার্থীরা প্রায়ই ছিনতাইয়ের শিকার হয়। এখানে মোবাইলের নেটওয়ার্ক ঠিকমত কাজ করে না। তাই, নিরাপত্তার স্বার্থে দুর্গম এ এলাকায় শিক্ষার্থীদের না যাওয়াই ভালো অথবা অনেকজন একসাথে যাওয়া উচিত।

চিত্রশালা
---------

* 
* 
*

আরও দেখুন
---------

* সেলা গিরিপথ

তথ্যসূত্র
---------

1. 1 2  "চালন্দা গিরিপথ"। *কালের কণ্ঠ*। ২০১৭-১২-২২। সংগ্রহের তারিখ ২০২২-০৭-১৯।
2. ↑  "প্রকৃতির বিস্ময় চালন্দা গিরিপথ"। *জাগো নিউজ*। ২০১৬-১০-২০। সংগ্রহের তারিখ ২০২২-০৭-১৯।
3. ↑  "চালন্দা গিরিপথে একদিন"। *এনটিভি*। ২০১৭-১১-২৩। সংগ্রহের তারিখ ২০২২-০৭-২০।
4. ↑  "ক্যাম্পাসের ভেতরে অ্যাডভেঞ্চার!"। *প্রথম আলো*। ২০১৬-০৪-১০। সংগ্রহের তারিখ ২০২২-০৭-২০।
5. ↑  "গিরিপথ ঘুরতে গিয়ে চবির ৫০ শিক্ষার্থী ছিনতাইয়ের শিকার"। *দৈনিক ইত্তেফাক*। ২০১৯-০৪-২৭। সংগ্রহের তারিখ ২০২২-০৭-২০।
**মানচিত্র কমিশন** বা **কোরিওগ্রাফিক কমিশন** (স্পেনীয়: Comisión Corográfica) একটি বৈজ্ঞানিক রূপরেখাভিত্তিক প্রকল্প ছিল। ১৮৫০ সালে তৎকালীন নিউ গ্রানাডা প্রজাতন্ত্রের (বর্তমানে - কলম্বিয়ার অঞ্চলবিশেষ) প্রারম্ভিক প্রকল্প হিসেবে ইতালীয় প্রকৌশলী অগাস্তিন কোদাজ্জিকে দায়িত্ব দেয়া হয়েছিল।

উদ্দেশ্যাবলী
------------

মানচিত্র কমিশনের মূল উদ্দেশ্য ছিল - নিউ গ্রানাডা ও এর প্রদেশগুলোর পূর্ণাঙ্গ বিবরণ তৈরী করা। এছাড়াও সেখানকার প্রাকৃতিক সম্পদের উপর গবেষণা ও সম্পদপ্রাপ্তির সম্ভাবনার ন্যায় অর্থনৈতিক বিষয়াদি, যোগাযোগ ব্যবস্থার অবকাঠামো নির্মাণ, আন্তর্জাতিক বাণিজ্য পরিচালনাসহ বিদেশী বিনিয়োগ ও অভিবাসন প্রক্রিয়া এর অন্তর্ভুক্ত ছিল। এছাড়াও, জাতীয় পরিচয়ের স্বার্থে রাজনৈতিক আগ্রহও বিদ্যমান ছিল যেখানে মেস্তিজো সংস্কৃতিতে উত্তরাধিকারীর প্রতিনিধিত্বসূচক গোত্রীয় গণতন্ত্রও বিরাজমান ছিল। দুই ধাঁপে কমিশনের কাজ সম্পন্ন হয়েছিল। প্রথম ধাঁপটি ১৮৫০ থেকে ১৮৫৯ সালে অগাস্তিন কোদাজ্জি’র নেতৃত্বে ও দ্বিতীয়টি ১৮৬০ থেকে ১৮৬২ সময়কালে ম্যানুয়েল পন্স দে লিওনের নেতৃত্বে পরিচালিত হয়েছিল।

তথ্যসূত্র
---------

1. ↑  Restrepo, Olga (1998). «Un imaginario de la nación: Lectura de la laminas y descripciones de la Comisión Corográfica». Anuario Colombiano de Historia Social y de la Cultura. pp. 30-58
2. ↑  Nieto, Mauricio; Muñoz, Santiago; Díaz, Sergio (2010). «Ensamblando la nación: cartografía y política en la historia de Colombia». Bogotá: Uniandes, Alfaomega.

আরও দেখুন
---------

* মার্গারিটা সালাস
* ভুয়েল্তা অ্যা কলম্বিয়া‎‎
* উমর ইবনে আল-খাত্তাব মসজিদ‎‎
* চিবচ্যান দেশসমূহে স্পেনীয় অভিযান
* কুইন্তা ডে স্যান পেদ্রো আলেজান্দ্রিনো‎‎

গ্রন্থপঞ্জী
-----------

Restrepo, Olga (১৯৯৮)। *Un imaginario de la nación: Lectura de la laminas y descripciones de la Comisión Corográfica* (castellà ভাষায়)। Anuario Colombiano de Historia Social y de la Cultura। উদ্ধৃতি শৈলী রক্ষণাবেক্ষণ: অচেনা ভাষা (link) 
Appelbaum, Nancy (২০১৩)। *State and Nation Making in Latin America and Spain: Republics of the Possible, de Miguel Centeno y Agustín Ferraro Envisioning the Nation: The Mid-Nineteenth-Century Colombian Chorographic Commission* (castellà ভাষায়)। Cambridge: Cambridge University Press। উদ্ধৃতি শৈলী রক্ষণাবেক্ষণ: অচেনা ভাষা (link) 
Rojas de Ferro, Cristina (১৯৯৫)। *Identity Formation, Violence, and the Nation-State in Nineteenth-Century Colombia* (anglès ভাষায়)। Global, Local, Political। উদ্ধৃতি শৈলী রক্ষণাবেক্ষণ: অচেনা ভাষা (link) 
Villegas Vélez, Álvaro (২০১১)। *Paisajes, experiencias e historias en las dos primeras expediciones de la Comisión Corográfica* (castellà ভাষায়)। Historia y Sociedad। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* + Làmines de la Comissió Corogràfica a la Biblioteca Nacional de Colòmbia


উইকিমিডিয়া কমন্সে **মানচিত্র কমিশন** সংক্রান্ত মিডিয়া রয়েছে।

গ্যালারী চিত্র
--------------